stanford-oval/wikipedia huggingface dataset:
פנרבחצ'ה
היסטוריה > 1970 - 2000

בשנות ה-70 אימן את פנרבחצ'ה ואלדיר פריירה. פנרבחצ'ה זכתה באותו עשור בארבע אליפויות נוספות.
בשנות ה-80 זכתה פנרבחצ'ה בשלוש אליפויות נוספות. בהדרכתו של קלמן מאסוי, פנרבחצ'ה הצליחה להדיח את אלופת צרפת בורדו בסיבוב הראשון של גביע אירופה 1985/1986. הניצחון הזה סימן נקודת מפנה, שכן במשך כמעט עשור אף מועדון טורקי לא הצליח לעבור את הסיבוב הראשון בתחרויות אירופיות.
גלאטסראיי ובשיקטש שלטו בליגה הטורקית במהלך שנות ה-90, כשזכו בתשע מתוך עשר האליפויות. ההצלחה היחידה של פנרבחצ'ה בליגה הטורקית במהלך שנות ה-90 הגיעה עם האליפות בעונת 1995/1996. בעונת 1996/1997 בליגת האלופות, צברה פנרבחצ'ה שבע נקודות בשלב הבתים, כשבין היתר ניצחה את מנצ'סטר יונייטד 1–0 באולד טראפורד, וקטעה רצף של 40 שנה של הקבוצות האנגליות בהן לא הפסידו משחק ביתי. עם זאת, סיימה הקבוצה במקום השלישי, אחרי יובנטוס ומנצ'סטר יונייטד, והודחה.
היסטוריה > שנות ה-2000

ב-2001 הצטרף לקבוצה הכדורגלן הישראלי חיים רביבו ועזר לה לזכות באליפות אחרי שכבש 16 שערים, בישל 22 ונבחר לזר המצטיין של העונה הליגה הטורקית. הקבוצה הוסיפה וזכתה באליפויות בעונות 2003/2004, ו-2004/2005,
בעונת 2005/2006 הפסידה פנרבחצ'ה לגלאטסראיי את האליפות במחזור האחרון של העונה. פנרבחצ'ה הייתה זקוקה לניצחון, אך כשלה לעשות זאת וסיימה בתיקו 1–1 עם דניזליספור בעוד שגלאטסראיי ניצחה 3–0 על קייסריספור. את עונת 2006/2007 פתחה הקבוצה עם ניצחון 6–0 על ארג'ייספור. בסיום אותה העונה זכתה הקבוצה באליפות ב-17 בתולדותיה.
ב-11 בינואר 2007, פנרבחצ'ה הוזמנה רשמית ל-G-14.
תחת הדרכתו של זיקו, בעונת 2007/2008 בליגת האלופות העפילה פנרבחצ'ה לשמינית הגמר לראשונה בתולדותיה, לאחר שסיימה במקום אחרי אינטר מילאנו, ותוך שהיא מקדימה את פ.ס. וו. איינדהובן ואת צסק"א מוסקבה. לאחר שניצחה את סביליה בשמינית הגמר בתום דו-קרב פנדלים, המשיכה הקבוצה לרבע הגמר שם פגשה את צ'לסי. במשחק הראשון בטורקיה, לעיניי 50,000 אוהדים טורקים, חזרה פנרבחצ'ה מפיגור וניצחה 1–2. במשחק השני הפסידה 0–2 והודחה. מתחילת שנות ה-2000, פנרבחצ'ה החלה להביא לקבוצה שחקנים בעלי סדר גודל עולמי, לאחר שעברו את שיאם. ביניהם אפשר למצוא את אריאל אורטגה, פייר ואן הוידונק, אלכס, סטפן אפיה, ניקולא אנלקה, ובשנים האחרונות גם את מתיאה קז'מן, רוברטו קרלוס, דניאל גוויסה, דירק קאוט, דייגו ריבאס דה קוניה, נאני, רובין ואן פרסי ומסוט אוזיל.
בעונת 2009/2010 איבדה פנרבחצ'ה את האליפות במחזור האחרון. ב-29 באוקטובר 2012, אנטליהספור סיימה את ריצת 47 המשחקים ללא הפסד של פנרבחצ'ה בליגה. בעונת 2012/2013, פנרבחצ'ה הודחה רק בחצי גמר הליגה האירופית על ידי בנפיקה ליסבון עם 3–2 בסיכום שני המשחקים. עוד קודם לכן הדיחה בשלבי הנוק אאוט את באטה בוריסוב, ויקטוריה פלזן ולאציו. הייתה זו אחת ההצלחות הגדולות בהיסטוריה של המועדון בזירה האירופית.
ב-28 באוגוסט 2013 החליט בית הדין של אופ"א על השעייתה של פנרבחצ'ה מכל פעילות באירופה לתקופה של שנתיים, עקב שחיתויות ספורטיביות.
בעונת 2022/2023 זכתה בגביע הטורקי השביעי בתולדות המועדון הראשון מזה עשור.
תארים

אליפות טורקיה: (19)
1959, 1960/1961, 1963/1964, 1964/1965, 1967/1968, 1969/1970, 1973/1974, 1974/1975, 1977/1978, 1982/1983, 1984/1985, 1988/1989, 1995/1996, 2000/2001, 2003/2004, 2004/2005, 2006/2007, 2010/2011, 2013/2014
הגביע הטורקי: (7)
1967/1968, 1973/1974, 1978/1979, 1982/1983, 2011/2012, 2012/2013, 2022/2023
סגנות (9): 1963, 1965, 1989, 1996, 2001, 2005, 2006, 2009, 2010
הסופר קאפ הטורקי: (9)
1968, 1973, 1975, 1984, 1985, 1990, 2007, 2009, 2014
גביע הבלקן:
זוכה (1): 1966/1967
גביע אתאתורכ:
זוכה (2): 1964, 1998
גביע צ'אנקלור:
זכייה (8): 1945, 1946, 1950, 1973, 1980, 1988, 1992, 1998
גביע TSYD:
זוכה (12): 1969, 1973, 1975, 1976, 1978, 1979, 1980, 1982, 1985, 1986, 1994, 1995
אלופת טורקיה הלאומית:
אלופה (3): 1932/1933, 1934/1935, 1943/1944
ליגת הכדורגל של איסטנבול:
אלופה (16): 1911/1912, 1913/1914, 1914/1915, 1920/1921, 1922/1923, 1929/1930, 1932/1933, 1934/1935, 1935/1936, 1936/1937, 1943/1944, 1946/1947, 1947/1948, 1952/1953, 1956/1957, 1958/1959
גביע איסטנבול:
זוכה (1): 1944
מגן איסטנבול:
זוכה (4): 1930, 1934, 1938, 1939
שחקנים מפורסמים בעבר ובהווה

גאנה סטפן אפיה
ישראל חיים רביבו
ברזיל רוברטו קרלוס
גרמניה מסוט אוזיל
ניגריה ג'יי ג'יי אוקוצ'ה
ארגנטינה אריאל אורטגה
טורקיה אייקוט קוג'אמאן
ברזיל דייוויד דה סוזה
רומניה ויורל מולדובן
סרביה מתיאה קז'מן
טורקיה שווייץ מוראט יאקין
הולנד דירק קויט
פורטוגל לואיס נטו
טורקיה רושטו רצ'בר
טורקיה סרדאר קולבילגה
טורקיה דניז באריש
טורקיה מהמט אאורליו
טורקיה יאסין צ'אקמאק
טורקיה קאן אראט
טורקיה סלצ'וק צ'אין
טורקיה עלי בילגין
טורקיה אנגליה קולין קאזים-ריצ'רדס
הולנד פייר ואן הוידונק
טוגו מאמדו ניאנג
טורקיה קאנר ארקין
הולנד רובין ואן פרסי
הערות שוליים

↑  Manchester United's series of 56 home matches unbeaten in Europe, www.rsssf.com
↑  Fenerbahçe Spor Kulübü - Fenerbahçe SK, www.fenerbahce.org (בטורקית)
| עונת 2024/2025 בליגה האירופית |
| --- | --- | --- |
| דרג א' | איטליה רומא • אנגליה מנצ'סטר יונייטד • פורטוגל פורטו • הולנד אייאקס • סקוטלנד ריינג'רס • גרמניה איינטרכט פרנקפורט • אנגליה טוטנהאם • איטליה לאציו • צ'כיה סלביה פראג |  |
| דרג ב' | ספרד ריאל סוסיאדד • הולנד א.ז. אלקמאר • פורטוגל ספורטינג בראגה • יוון אולימפיאקוס • צרפת ליון • יוון פאוק סלוניקי • טורקיה פנרבחצ'ה • ישראל מכבי תל אביב • הונגריה פרנצווארוש |  |
| דרג ג' | אזרבייג'ן קרבאך • טורקיה גלאטסראיי • צ'כיה ויקטוריה פלזן • נורווגיה בודה/גלימט • בלגיה אוניון סן-ז'ילואז • אוקראינה דינמו קייב • בולגריה לודוגורץ ראזגרד • דנמרק מיטיולן • שוודיה מאלמה |  |
| דרג ד' | ספרד אתלטיק בילבאו • גרמניה הופנהיים • צרפת ניס • בלגיה אנדרלכט • הולנד טוונטה • טורקיה בשיקטש • רומניה סטיאווה בוקרשט • לטביה ריגה פוטבולה סקולה • שוודיה אלפסבורג |  |
Nurizade Ziya Songülen, המייסד והנשיא הראשון של פנרבחצ'ה
קבוצת הכדורגל פנרבחצ'ה, עונת 1907–1908
קטע עיתון מהמשחק ששיחקה פנרבחצ'ה ב-1 במרץ 1908
חברת חוצה ישראל

| --- | --- |

 נתונים כלליים
 סוג:  חברה ממשלתית
 תקופת הפעילות:  1993–הווה (כ־32 שנים)
 משרד ראשי:  רח' הרוקמים 26 (מרכז עזריאלי), חולון
 בעלות:  מדינת ישראל
 ענפי תעשייה:  תשתיות, תחבורה
 מנכ"ל:  דן שנבך
 עובדים:  80
  
 https://www.transisrael.co.il/
 
סמלילה הקודם של החברה, שהיה בשימוש עד יולי 2019
חברת חוצה ישראל (עד 2019; חברת כביש חוצה ישראל) היא חברה ממשלתית הממונה על הקמת כביש 6 ועל פרויקטים נוספים בתחום התחבורה. והיא כפופה למשרד התחבורה והבטיחות בדרכים.
היסטוריה

החברה הוקמה על ידי ממשלת ישראל העשרים וחמש בשנת 1993 וייעודה היה הקמת כביש חוצה ישראל (כביש 6). החברה המליצה לסלול את חלקו המרכזי של הכביש באמצעות זכיין שיפעל בשיטת בנה-הפעל-העבר (BOT), שיסלול את הכביש במימון עצמי, יתפעל אותו תוך כדי גביית אגרה, ויעביר אותו לאחר שלושים שנה לרשות המדינה. החברה קיימה מכרז, לו ניגשו 4 מתחרות בספטמבר 1996, ההצעות הוגשו לוועדת המכרזים ב-6 במאי 1997. באוגוסט 1997 הודיעה ועדת המכרזים על בחירת קבוצות דרך ארץ ו-ITV כעולות לגמר. ההיקף המשוער של הפרויקט באותה עת היה כמיליארד דולר. החברה הייתה גם אחראית להפקעות שטחים של אלפי דונמים לאורך תוואי כביש חוצה ישראל ופיצוי בעלי הקרקע.
ב-26 בינואר 1998 הוכרזה חברת "דרך ארץ", שהוקמה על ידי שותפותיה בשנת 1997, כזוכה במכרז. ב-16 בפברואר 1998 נחתם הזיכיון בין המדינה לבין החברה, אך תחילת עבודות הסלילה התעכבו מאחר שהקבוצה המפסידה עתרה לבית המשפט. בנוסף המשא ומתן הפיננסי התנהל במשך שנה וחצי וגרם לעיכוב בביצוע הפרויקט. ההסכם לסלילת כביש נחתם לבסוף ב-28 באוקטובר 1999 והוחל בסלילת הכביש.
במהלך השנים 2017-2019 שינתה החברה את ייעודה, הרחיבה את היקף פעילותה והכפילה את מצבת כח האדם. וכיום משמשת החברה זרוע ביצוע מובילה של הממשלה להקמת מיזמים ופרויקטי תשתית לאומיים מורכבים, בפריסה ארצית.
בסוף יולי 2019 שונה שם החברה מ"חברת כביש חוצה ישראל" ל"חברת חוצה ישראל", יחד עם שינוי סמלילה.
פרויקטים באחריות החברה

חברת חוצה ישראל ממונה מטעם הממשלה על זכייניות כביש 6; חברת דרך ארץ, וחברת כביש 6 חוצה צפון.
במהלך השנים קיבלה החברה אחריות למספר פרויקטים נוספים:
בשנת 2000 קיבלה את אחריות לבדיקת הכדאיות הכלכלית של פרויקט מסילת השרון.
ביולי 2010 קיבלה החברה את תפקיד הרשות הממונה מטעם הממשלה על פרויקט הנתיב המהיר בכביש 1 ועל מנהרות הכרמל.
בעקבות החלטת הממשלה במסגרת תוכנית "נתיבי ישראל" החברה השלימה את הארכת כביש 6 בקטע הדרומי שבין להבים לצומת שוקת, ואת הקטע הצפוני שבין יקנעם לרכסים באמצעות חפירת ארבע מנהרות חדשות (באמצעות זכיין פרטי). החברה ממשיכה בתכנון הקטע הדרומי, שוקת – נבטים – צומת הנגב (קטע דרומי כ-47 קילומטר), וגם ממשיכה בתכנון הקטע הצפוני, מאזור גבעות אלונים עד שלומי.
במסגרת תוכנית "נתיבי ישראל" הוטל על חברת "כביש חוצה ישראל" לתכנן את מסילת זבולון (נשר - קריית אתא - כפר יאסיף) ומסילת גליל מערבי (כפר יאסיף - כברי - שלומי) בצפון, בדרום החברה מתכננת את מסילת הרכבת עוקף באר שבע (גורל - שוקת - צומת הנגב סמוך לעיר הבה"דים).
בשנת 2016 קיבלה החברה אחריות גם לתכנון וביצוע של פרויקט הרכבת הקלה חיפה–נצרת.
ביולי 2020 קיבלה החברה מספר פרויקטים מידיה של החברה העירונית של חיפה "יפה נוף", וזאת לאחר שמשרד התחבורה החליט להפסיק את ההתקשרות עם החברה. במסגרת כך קיבלה חברת חוצה ישראל אחריות לתכנון של; 4 מקטעי מטרונית עתידים: מתוכם 2 מקטעים בחיפה, ו-2 מקטעים שמחברים את חיפה לקריית אתא וטירת הכרמל.
ראשי החברה > מנכ"לים

יהודה כהן 2010-1993
ראובן לבאון 2010- 2017
דן שנבך 2017-הווה
ראשי החברה > יושבי ראש הדירקטוריון

משה לוי 2007-1993
נחמה סנה 2008 - 2017
חוסאם בשארה 2017 - 2021
רוני מילוא 2022 - 2025
הערות שוליים

↑  אפי לנדאו, ‏הוגשו ארבע הצעות למיכרז היזמי של הקטע המרכזי בכביש חוצה ישראל, באתר גלובס, 7 במאי 1997
↑  הוגשו 2 ההצעות הסופיות למיכרז היזמי בכביש 6, באתר גלובס, 29 בדצמבר 1997
↑  חברת כביש חוצה ישראל מתחילה להפקיע אלפי דונם, באתר גלובס, 1 בינואר 1997
↑  אדם טבע ודין: לגלות מסמכי המיכרז וחוזה זיכיון כביש 6, כדי למנוע פגיעה בחוק האגרה, באתר גלובס, 10 במאי 1999
↑  יצחק דנון ואפי לנדאו, ‏ביהמ"ש ממליץ להקפיא ההתקשרות בין המדינה לדרך ארץ לסלילת חוצה ישראל, באתר גלובס, 18 בפברואר 1998
↑  אפי לנדאו, ‏הסכם מימון סופי לכביש חוצה ישראל נחתם היום בלונדון בין דרך ארץ לבנקים, באתר גלובס, 28 באוקטובר 1999
↑  "בכביש חוצה ישראל מתחדשים", ההודעה לעיתונות, באתר חברת חוצה ישראל
↑  ליאור ברון, ‏יוזמה: העברת הפיקוח על פרויקטים בתחום התשתיות לכביש חוצה ישראל, באתר גלובס, 26 בנובמבר 2008
↑  דוד חיון, ‏חברת כביש חוצה ישראל צפויה לקבוע: כדאיות נמוכה לרכבת כ"ס-ת"א, באתר גלובס, 9 באוגוסט 2000
↑  אבי בר-אלי, חברת חוצה ישראל תנהל את הנתיב המהיר לת"א ואת מנהרות הכרמל, באתר TheMarker‏, 5 ביולי 2010
↑  ליאור גוטמן, משרד התחבורה: הפרויקטים התחבורתיים של יפה נוף יחולקו בין כלל החברות הממשלתיות, באתר כלכליסט, 6 ביולי 2020
↑  עמירם ברקת, ‏מנכ"ל חברת כביש חוצה ישראל פורש מתפקידו לאחר 17 שנה, באתר גלובס, 16 במרץ 2010
↑   אורן דורי, "לעודד עבודה מהבית": מנכ"ל חוצה ישראל פורש - וזה הפתרון שהוא מציע לבעיית הפקקים, באתר TheMarker‏, 15 במאי 2017
↑   אבי בר-אלי, מפעל הג'ובים לא חיכה למנכ"ל הנכנס של חוצה ישראל, באתר TheMarker‏, 6 באפריל 2017
↑  דוד חיון, ‏הוארכה כהונתו של משה לוי כיו"ר כביש חוצה ישראל, באתר גלובס, 25 במרץ 1999
↑  דרור מרמור וליאור ברון, ‏מהגז לכבישים: נחמה סנה צפויה להתמנות ליו"ר חברת כביש חוצה ישראל, באתר גלובס, 16 ביולי 2008
↑  ליאור גוטמן, יעקב גנות מועמד ליו"ר דירקטוריון הרכבת, וחוסאם בשארה לחוצה ישראל, באתר כלכליסט, 25 בדצמבר 2016
↑   אבי בר-אלי, עבד בבחירות בשביל ליברמן - וקיבל את חוצה ישראל, באתר TheMarker‏, 30 באפריל 2022
| דגל ישראל חברות ממשלתיות בישראל |
| --- | --- | --- |
| אוצר | ענבל חברה לביטוח |  |
| אנרגיה | חברת החשמל לישראל • המכון הגיאופיסי לישראל • נתיבי הגז הטבעי לישראל • תשתיות נפט ואנרגיה • החברה הלאומית לאספקת פחם • חקר ימים ואגמים לישראל • מקורות |  |
| ביטחון | רפאל מערכות לחימה מתקדמות (SCD) • התעשייה האווירית לישראל • אלתא מערכות • תומר חברה ממשלתית • נצר השרון |  |
| בינוי ושיכון | האגודה לתרבות הדיור • דירה להשכיר • חלמיש • עמידר • ערים • חברת קרתא |  |
| דת | המרכז הארצי לפיתוח המקומות הקדושים |  |
| חינוך | הארכיון המרכזי לתולדות העם היהודי • הכפר הירוק • מאיר שפיה • מדרשת שדה בוקר • מקוה ישראל • החברה למתנ"סים |  |
| ירושלים | החברה לפיתוח מזרח ירושלים • החברה לשיקום ולפיתוח הרובע היהודי |  |
| כלכלה | אשרא • המועצה הישראלית לצרכנות |  |
| סביבה | החברה הממשלתית להגנות מצוקי חוף הים התיכון • החברה הממשלתית להגנות ים המלח • פארק אריאל שרון • החברה לשירותי איכות הסביבה |  |
| רווחה | המשקם |  |
| תחבורה | חברת כביש חוצה ישראל • נתיבי איילון • נתיבי ישראל • נת"ע - נתיבי תחבורה עירוניים • רכבת ישראל • נמל אשדוד • חברת נמלי ישראל |  |
| תיירות | החברה לפיתוח עכו העתיקה • החברה הממשלתית לתיירות |  |
| חברות ממשלתיות בעבר | אל על • בזק • נמל אילת • נמל חיפה • צים • תעש מערכות • עשות אשקלון • תדמור • דואר ישראל • בנק הדואר |  |
רשות החברות הממשלתיות • הפרטה בישראל
What's Love Got to Do with It (שיר)

"What's Love Got to Do with It" (בעברית: "מה אהבה קשורה לזה") הוא סינגל שהוקלט על ידי הזמרת-יוצרת האמריקאית טינה טרנר, מתוך אלבום האולפן החמישי שלה, Private Dancer. השיר יצא לאור ב-1 במאי 1984, על ידי חברת התקליטים קפיטול רקורדס, כסינגל השלישי מתוך האלבום.
השיר הפך לשירה המצליח ביותר של טרנר ולאחד מהשירים המצליחים ביותר בכל הזמנים והוא דורג במקום ה-309 ברשימת 500 השירים הגדולים בכל הזמנים של מגזין רולינג סטון. כמו כן, דורג במקום ה-38 ברשימת שירי המאה. השיר היה לשיר השני המצליח ביותר בארצות הברית בשנת 1984 ולשיר ה-17 המצליח ביותר בבריטניה באותה השנה. בשנת 1993, נעשה שימוש בשיר בסרט התיעודי על טרנר "What's Love Got to Do with It".
בשנת 2012, נכנס השיר להיכל התהילה של גראמי, ובכך זכתה טרנר בפרס גראמי להיכל התהילה.
כמה עשורים לאחר צאתו, הוציא התקליטן הנורווגי קייגו רמיקס לשיר, בו משתתפת טרנר עצמה.
רקע

את השיר כתבו טרי בריטן וגרהאם לייל, שהציעו אותו במקור לקליף ריצ'רד, בעוד שזה סירב להקליטו. לאחר מכן, הוצע כי הזמרת פיליס היימן תקליט אותו, אך מנכ"ל אריסטה רקורדס, קלייב דייוויס, לא נתן לכך אישור. בהמשך, הוצע השיר לדונה סאמר אך ההצעה נפלה גם כן תוך שהיו ניסיונות לגרום ללהקה באקס פיז להקליט אותו. אחת מחברות הלהקה ג'יי אסטון, סיפרה כי המפיק המוזיקלי של השיר טען שזה לא שיר ש"קול נשי" יכול לבצע. לבסוף, הוקלט השיר על ידי טינה טרנר שכללה אותו באלבום Private Dancer.
שמו של השיר שימש לשמו של סרט תיעודי משנת 1993, שתיאר את הקריירה המוקדמת של טינה טרנר.
ניתוח מוזיקלי

השיר מבוצע בסולם סול דיאז מינור, עם קצב קבוע של כ-98 פעמות דקה. אחרי הפזמון השני משתנה הסולם לסי במול מינור. מנעד קולה של טרנר בשיר נע בין רה דיאז באוקטבה השלישית, לבין דו דיאז הגבוה ממנו בשתי אוקטבות.
הצלחה מסחרית

מתחילת שנות ה-70 ועד ליציאת "What's Love Got to Do with It", לטינה טרנר לא היה שיר שהצליח להיכנס לעשירייה הפותחת במצעד הבילבורד הוט 100. השיר הגיע למקום הראשון במצעד הבילבורד הוט 100 ונשאר שם במשך שלושה שבועות והיה לשיר הסולו הראשון שלה שהצליח לעשות זאת. השיר הגיע לפסגת המצעד כשהייתה בת 44 ובכך קבעה שיא היסטורי לאמן המבוגר ביותר שהצליח לכבוש את פסגת המצעד. השיא נשבר על ידי גרייס סליק שכבשה את פסגת המצעד בשנת 1985, כשהייתה בערך בת 45. כיום, מחזיקה בשיא הזמרת האמריקאית שר, שכבשה את פסגת המצעד כשהייתה בת 53, עם הלהיט "Believe". בנוסף לכך, השיר שהה במשך חמישה שבועות במקום השני במצעד שירי ה-R&B\היפ הופ. הוא נחסם מלכבוש את פסגת המצעד על ידי השיר "When Doves Cry" של פרינס. בסוף שנת 1984, הוכתר השיר לשיר השני המצליח ביותר בארצות הברית.
ברחבי העולם השיר זכה להצלחה רבה כאשר כבש את פסגת מצעד המוזיקה האוסטרלי ואת מצעד קנדה הוט 100. במצעד הסינגלים הבריטי ומצעד השירים של ניו זילנד, הגיע למקום השלישי, ובכך הפך לשירה המצליח ביותר של טרנר במצעדים הללו ביחד עם "River Deep – Mountain High" ו-"We Don't Need Another Hero (Thunderdome)". כמו כן, זכה להצלחה רבה במדינות אירופה השונות, תוך שהגיע למקום השני במצעד השירים של דרום אפריקה. במצעד של רשת ג' הגיע בשיאו למקום השלישי, תוך ששהה במצעד במשך שמונה שבועות. במצעד סוף השנה של התחנה, דורג במקום ה-28.
גרסאות ורמיקסים

להלן הגרסאות השונות של השיר:
גרסת האלבום – 3:48
גרסה מורחבת – 5:43
רמיקס מאת קייגו – 3:28
וידאו קליפ

בווידאו קליפ הרשמי של השיר, מופיעה טרנר כשהיא הולכת ברחוב בחצאית מיני, העשויה מעור, תוך שניתן לראותה כשהיא שרה את השיר ומביטה במצלמה. הקליפ צולם בניו יורק שבארצות הברית, באביב 1984 ובוים על במאי הווידאו קליפים ידי מארק רובינסון. בקליפ מופיעה פמלה ספרינגסטין, מ"מחנה השינה 2" ואחותו של ברוס ספרינגסטין, בתור רקדנית רחוב.
כמו כן, צולם לשיר קליפ חלופי בשחור-לבן בבימויו של באד שייצל, בו ניתן לראות את טרנר שרה את השיר כשהיא מוקרנת על מסך שחור בבר, בו זוגות מתווכחים ורבים.
פרסים

השיר זכה בשלושה פרסי גראמי במהלך טקס פרסי גראמי שהתקיים בשנת 1985, בקטגוריות: "הקלטת השנה", "שיר השנה" ו"ביצוע הפופ הווקאלי הטוב ביותר ‑ אישה". במהלך הטקס, הופיעה טרנר תוך שההופעה נכללה באלבום Grammy's Greatest Moments Volume I שיצא לאור בשנת 1994 והכיל בתוכו קטעים שונים מטקסי פרסי גראמי.
הווידאו קליפ של השיר זכה להצלחה גם כן, כאשר זכה בפרס הווידאו קליפים של MTV בטקס שהתקיים בשנת 1985, בקטגוריית "הקליפ הנשי הטוב ביותר".
מורשת

השורה הראשונה מ-"What's Love Got to Do with It" נכללה בשיר "What's Luv?" של פאט ג'ו, ג'ה רול ואשנטי, משנת 2002.
מורשת > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ הטובים ביותר בכל הזמנים | 160 |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 4 |  |
|  אוסטרליה | מצעד הסינגלים האוסטרלי | 1 |  |
|  אירלנד | מצעד הסינגלים האירי | 4 |  |
|  ארצות הברית | בילבורד הוט 100 | 1 |  |
|  ארצות הברית | מצעד השירים העכשוויים | 8 |  |
|  ארצות הברית | מצעד שירי ה-R&B\היפ הופ | 2 |  |
|  ארצות הברית | מצעד שירי הדאנס קלאב | 21 |  |
|  גרמניה | GfK – טופ 100 | 7 |  |
|  דרום אפריקה | אנטרטיינמנט מוניטורינג אפריקה | 2 |  |
|  הולנד | מצעד 40 הסינגלים ההולנדיים | - |  |
|  הולנד | מצעד 100 הסינגלים ההולנדיים | 10 |  |
|  הממלכה המאוחדת | מצעד הסינגלים הבריטי | 3 |  |
|  ישראל | מדיה פורסט ישראל | 15  |  |
|  ישראל | רשת ג' | 3 |  |
|  נורווגיה | VG-lista | 10 |  |
|  ניו זילנד | המצעד הניו זילנדי הרשמי | 3 |  |
|  ספרד | PROMUSICAE | 6 |  |
|  פינלנד | המצעדים הפיניים הרשמיים | 26 |  |
|  פלנדריה | אולטראטופ 50 | 20 |  |
|  צרפת | SNEP | 21 |  |
|  קנדה | קנדה הוט 100 | 1 |  |
|  קנדה | מצעד השירים העכשוויים | 7 |  |
|  קנדה | The Record | 1 |  |
|  שוודיה | סוורייטופליסטן | 4 |  |
|  שווייץ | המצעד השווייצרי | 8 |  |
|   ‏‏‏  מצעדי סוף שנה (1984)> מדינה |   ‏‏‏  מצעדי סוף שנה (1984)> מצעד |   ‏‏‏  מצעדי סוף שנה (1984)> מיקום שיא |   ‏‏‏  מצעדי סוף שנה (1984)>  |
| --- | --- | --- | --- |
|  אוסטרליה | מצעד הסינגלים האוסטרלי | 22 |  |
|  ארצות הברית | בילבורד הוט 100 | 2 |  |
|  ארצות הברית | מצעד השירים העכשוויים | 50 |  |
|  ארצות הברית | מצעד שירי ה-R&B\היפ הופ | 3 |  |
|  גרמניה | GfK – טופ 100 | 35 |  |
|  הולנד | מצעד 40 הסינגלים ההולנדיים | - |  |
|  הולנד | מצעד 100 הסינגלים ההולנדיים | 76 |  |
|  הממלכה המאוחדת | מצעד הסינגלים הבריטי | 20 |  |
|  ישראל | מדיה פורסט ישראל | - |  |
|  ישראל | רשת ג' | 28 |  |
|  ניו זילנד | המצעד הניו זילנדי הרשמי | 13 |  |
|  קנדה | קנדה הוט 100 | 3 |  |
|   ‏‏‏  מצעדי סוף שנה (1985)> מדינה |   ‏‏‏  מצעדי סוף שנה (1985)> מצעד |   ‏‏‏  מצעדי סוף שנה (1985)> מיקום שיא |   ‏‏‏  מצעדי סוף שנה (1985)>  |
| --- | --- | --- | --- |
|  דרום אפריקה | אנטרטיינמנט מוניטורינג אפריקה | 14 |  |
|   ‏‏‏  מצעדי עשור (1980–1989)> מדינה |   ‏‏‏  מצעדי עשור (1980–1989)> מצעד |   ‏‏‏  מצעדי עשור (1980–1989)> מיקום שיא |   ‏‏‏  מצעדי עשור (1980–1989)>  |
| --- | --- | --- | --- |
|  ארצות הברית | בילבורד הוט 100 | 20 |  |
|   ‏‏‏  מצעדי כל הזמנים> מדינה |   ‏‏‏  מצעדי כל הזמנים> מצעד |   ‏‏‏  מצעדי כל הזמנים> מיקום שיא |   ‏‏‏  מצעדי כל הזמנים>  |
| --- | --- | --- | --- |
|  ארצות הברית | בילבורד הוט 100 | 495 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
| בריטניה (BPI) | זהב | 400,000 |
| קנדה (Music Canada) | פלטינה | 100,000 |
 מכירות + הזרמת מדיה בלבד
גרסתם של טינה טרנר וקייגו

"What's Love Got to Do with It" (בעברית: מה אהבה קשורה לזה) יצא מחדש בשנת 2020, כרמיקס אותו עשה התקליטן הנורווגי קייגו, ביחד עם טינה טרנר בקליפ הופיע צ'ארלס מייקל דייוויס. השיר יצא לאור ב-17 ביולי 2020, על ידי חברות התקליטים קפיטול רקורדס ותקליטי RCA, כסינגל שלא מתוך אלבום.
השיר הגיע למקום הראשון במצעדי האייטונס, ביניהם מצעד האייטונס שבארצות הברית.
גרסתם של טינה טרנר וקייגו > רקע וכתיבה

השיר הוא מעין חידוש לשיר "What's Love Got to Do with It" של טינה טרנר, אך ההפקה שונה באופן מוחלט מן המקור. הקול של טרנר נערך על ידי קייגו בצורה כזו שהתאימה להפקה המחודשת של השיר, תוך שהלחן של השיר שונה במקצת. הדבר נעשה באופן דומה עם השיר "Higher Love" של ויטני יוסטון, שיצא במקור בשנת 1990 כחלק מהאלבום I'm Your Baby Tonight ובשנת 2019, הוציא אותו קייגו מחדש עם קולותיה של יוסטון והפקה שונה מזו המקורית.
בסמוך לצאתו, עלה השיר לרשת הזרמת המדיה ספוטיפיי.
גרסתם של טינה טרנר וקייגו > וידאו קליפ

הווידאו קליפ הרשמי של השיר הועלה לערוץ היוטיוב של קייגו בשידור חי ב-17 ביולי 2020, ביום צאתו של השיר כסינגל. הקליפ בוים על ידי שרה בהבה. לאורכו של הקליפ, ניתן לראות זוג אוהבים במערכת יחסים, כשהם מאושרים. לאורכו של הקליפ, מערכת היחסים נפגמת והשניים מתרחקים זה מזה.
בפחות מיממה, צבר הקליפ למעלה ממיליון צפיות והפך לאחד מהקליפים הבודדים של טרנר שהצליחו לעשות זאת.
גרסתם של טינה טרנר וקייגו > מיקומי שיא

|   ‏‏‏  מצעדים ודירוגים (2020–2021)> מדינה |   ‏‏‏  מצעדים ודירוגים (2020–2021)> מצעד |   ‏‏‏  מצעדים ודירוגים (2020–2021)> מיקום שיא |   ‏‏‏  מצעדים ודירוגים (2020–2021)>  |
| --- | --- | --- | --- |
|  אוסטריה | Ö3 אוסטריה טופ 40‏ | 23 |  |
|  אוסטרליה | מצעד הסינגלים האוסטרלי | 95 |  |
|  אירלנד | מצעד הסינגלים האירי | 31 |  |
|  ארצות הברית | בילבורד הוט 100 | 101 |  |
|  ארצות הברית | מצעד שירי הדאנס\אלקטרוני | 7 |  |
|  גרמניה | GfK – טופ 100 | 26 |  |
|  הולנד | מצעד 40 הסינגלים ההולנדיים | 31 |  |
|  הולנד | מצעד 100 הסינגלים ההולנדיים | 94 |  |
|  הונגריה | Rádiós Top 40 | 4 |  |
|  הממלכה המאוחדת | מצעד הסינגלים הבריטי | 38 |  |
|  חבר המדינות | טופ-היט | 213 |  |
|  ישראל | מדיה פורסט ישראל | 2 |  |
|  נורווגיה | VG-lista | 4 |  |
|  ניו זילנד | המצעד הניו זילנדי הרשמי | 8 |  |
|  סלובקיה | ČNS IFPI | 59 |  |
|  סקוטלנד | מצעד הסינגלים הסקוטי | 5 |  |
|  פולין | ZPAV | 39 |  |
|  פלנדריה | אולטראטופ 50 | 28 |  |
|  צ'כיה | ČNS IFPI | 55 |  |
|  קנדה | קנדה הוט 100 | 52 |  |
|  שוודיה | סוורייטופליסטן | 7 |  |
|  שווייץ | המצעד השווייצרי | 6 |  |
חידת היגיון

חידת היגיון היא חידה הנשענת על תחום הדדוקציה והסקת מסקנות ופחות על ידע כללי או אינטואיציה.
היסטוריה

חידת ההיגיון הומצאה לראשונה בידי צ'ארלס לוטווידג' דודג'סון, הידוע יותר בשם העט שלו לואיס קרול, שכתב את הספר אליס בארץ הפלאות. בספרו The Game of Logic (משחק ההיגיון) הוא הציג חידות בהן מקבלים רשימה של הנחות יסוד ונשאלים מה יכולים להסיק מהנחות אלו, בעיקר באמצעות עקרון הסילוגיזם. דודג'סון המשיך לכתוב חידות מסובכות אף יותר, בהן יש עד לשמונה הנחות יסוד.
במחצית השנייה של המאה ה-20, המתמטיקאי ריימונד סמוליאן המשיך והרחיב את תחום חידות ההיגיון בספרים כגון: The Lady, or the Tiger?, To Mock a Mockingbird ו-Alice in Puzzle-Land. הוא הפך את חידות האבירים והנוכלים לפופולריים, בהם יש אבירים, שתמיד דוברים אמת, ושקרנים, שתמיד משקרים.
סוגי חידות

החידות הקלאסיות ואולי הנפוצות ביותר אלו חידות מילוליות.
קיימות חידות היגיון המשלבות ציורים או תבניות. למשל תשבצים, תשחצים, חידות גפרורים המשלבות שרטוט של הגפרורים וכדומה.
ישנן בנוסף חידות היגיון שהן לגמרי א-מילוליות במהותן. דוגמאות נפוצות הן הסודוקו, בו צריך להסיק היכן צריך להציב כל מספר בטבלה; שחור ופתור, בו צריך להסיק אילו ריבועים בטבלה לבנים ואילו שחורים על מנת ליצור תמונה מסוימת; ומבוכי היגיון, בהם על הפותר להסיק מהם החוקים במבוך.
סוגי חידות > חידות טבלת היגיון

סוג אחר של חידות היגיון, הפופולרי בקרב חובבי חידות וזמין בכתבי עת המוקדשים לנושא, כולל תבנית בה מופיעות ההגדרות לחידה, כמו גם המטרה (לדוגמה, להחליט מי הביא את איזה כלב למופע כלבים, ומאיזה גזע כל כלב); בנוסף, כמה רמזים ניתנים ("מיסטי ורקס הם לא מגזע רועה גרמני"), ועל הקורא למלא טבלה עם הרמזים ולנסות להסיק מתוכם מה הפתרון. סוג זה של חידות נקרא לרוב חידות "טבלת היגיון". הדוגמה הידועה ביותר לכך היא החידה הנקראת חידת הזברה, בה נשאלת השאלה של מי הזברה?".
תת-קבוצה של חידות טבלת היגיון, הנפוצה בכתבי עת של חידות היגיון, היא קבוצת "חידות שולחן". בחידות אלו, תהליך הפתרון זהה לתהליך בחידות טבלת היגיון, אך לא מופיעה בו טבלה אם משום שטבלה תהא גדולה מדי ואם משום שעזרה אחרת ניתנת. לדוגמה, מפה של עיירה יכולה להופיע במקום טבלה בחידה בה המטרה היא למצוא את המיקום של חנויות שונות.
ראו גם

חידה
חידה מכנית
שעשועי מתמטיקה
תשבץ היגיון
חידת טבלת היגיון, עם המידע שרק סיימון בן 15, ושג'יין לא אוהבת ירוק
ינון עזרוני

| --- | --- |

 לידה:  11 בנובמבר 1927 חיפה, פלשתינה (א"י) המנדט הבריטי
 פטירה:  1 במרץ 2009 (בגיל 81) ישראל ישראל
 מדינה:  ישראל 
 מספר צאצאים:  3 
 השתייכות:   פלמ"ח    צבא הגנה לישראל
 תקופת הפעילות:  1945–1950, 1956 – 1965
 דרגה:    אלוף-משנה
 תפקידים בשירות
 קצין חימוש ראשי
 פעולות ומבצעים
   מלחמת העצמאות   מבצע קדש 
 תפקידים אזרחיים
 מנכ"ל תעשיות רכב נצרת עילית  מנכ"ל חברת אליאנס
 
ינון עזרוני (11 בנובמבר 1927 – 1 במרץ 2009) היה קצין חימוש ראשי בצה"ל בדרגת אלוף-משנה. מנכ"ל תעשיות רכב נצרת עילית וחברת אליאנס.